መጪውን የትንሣኤ በዓል ከወረርሽኙ ራሱን ጠብቆ መገብየት የሚያስችል ሥርዓት መዘርጋቱን የአማራ ክልል ንግድና ገበያ ልማት ቢሮ ገለጸ፡፡
ባሕር ዳር፡ ሚያዝያ 07/2012 ዓ.ም (አብመድ) መጪውን የትንሣኤ በዓል ምክንያት በማድረግ በሚፈጠሩ ግብይቶች ኅብረተሰቡ ባልተገባ ሁኔታ ጥግግት ፈጥሮ ለኮሮና ቫይረስ ተጋላጭ እንዳይሆን ማድረግ ያለበትን ተግባራት በማስመልከት የክልሉ ንግድና ገበያ ልማት ቢሮ ዛሬ መግለጫ ሰጥቷል፡፡ በዚህም መሠረት:-1. የገበያ ቦታዎች ቁጥርን በማስፋት ጥግግነቱን መበተን፡፡ ይህ ማለት የበግ፣ የፍየል፣ የከብት እና ዶሮ በመበተን ነው፡፡ በየመግቢያ በሩ ንዑስ ገበያ ማመቻቸት፣ የቤት ለቤት አቅርቦትን ማመቻቸት ይሆናል፡፡2. ቆዳ እና ሌጦ ግብይት በሦስት አማራጮች ማካሄድ፣ ይህን አስመልክቶ የቤት ለቤት ግዢ እንዲፈጸም ይደረጋል፡፡3. ወተት እና የወተት ተዋጽዖ ግብይት የቤት ለቤት እና መደበኛ ግብይት እንዲሆን ቢሮው አሳስቧል፡፡4. ሌሎች የግብርናና የኢንዱስትሪ ውጤቶች በሦስት አማራጮች ማቅረብ ማለትም አትክልት እና ፍራፍሬ፣ ቅመማ ቅመም እና የአገዳ እና የብዕር ሰብሎች ተለይተው በተሰጣቸው ስፍራ ግብይት የሚፈጸም መሆኑን ቢሮው በመግለጫው አስታውቋል፡፡